भूतेश्वर कालोनी के बाशिंदों ने बताया कि छह दिन पहले यह ट्रांसफार्मर खराब हो गया था। इसकी शिकायत कई बार विद्युत विभाग के अधिकारियों से की गई लेकिन अभी तक ट्रांसफार्मर नहीं बदला गया। इसके चलते अंधेरे के साथ ही पेयजल का संकट भी गहरा गया है। पानी के लिए भी इधर-उधर भटकना पड़ रहा है। स्थानीय लोगाें का कहना है कि एसडीओ एवं अवर अभियंता को फोन किया गया, लेकिन अधिकारियों ने फोन नहीं उठाए। सभासद अजय यादव, श्याम प्रकाश, राजीव कुमार, मोतीलाल, संतोष कुमार, सत्येंद्र पाल, राम जलेबी, भूदेव आदि ने ट्रांसफार्मर बदलवाने की मांग की है।